તેની ડિઝાઈન અંગે જણાવતા અમી કહે છે, “નિકાહના સિકવન્સ માટે, સમગ્ર કલાકારો માટે ખાસ આઉટફિટ્સ તૈયાર કરવામાં આવ્યા છે, પરંતુ ઇશાનો લહેંગા ખાસ છે, કારણકે, તે દુલ્હન છે એટલે તેને બધાથી અલગ દેખાવું જરૂરી છે. મારી ટીમ અને મેં લગભગ એક મહિના સુધી અલગ- અલગ કાપડ પર સંશોધન કર્યું અને પેટર્ન ડિઝાઈન કરી હતી. ઘણા પાકિસ્તાની ડિઝાઇનર્સ જેવા કે, અલિ એક્શાન, નોમી અન્સારી અને તેના દુરાનનીના કલેક્શન પરથી પ્રેરણા લીધી હતી. જો કે, તેમાં બે સપ્તાહી અત્યંત મહેનત અને 6 કારીગરોની મહેનત હતી, જેમને લગભગ રાઉન્ડ ધ ક્લોક કામ કરીને સાથે મળીને આ લહેંગો તૈયાર કર્યો છે. આ ઉપરાંત તૂર્કીસ્તાનના ડિઝાઈનર પાસેથી પણ પ્રેરણા લીધી હતી અને મોટી માત્રામાં વેલવેટના કાપડની સાથે એમ્બ્રોઇડરીનું સંયોજન કરીને આ તૈયાર કર્યું છે, જેનાથી આગામી સિકવન્સમાં તે જ્યારે તેને પહેરે ત્યારે તેની સુંદરતામાં વધારો થાય.”